IND พุ่งต่อ 9% หลังซิวงานที่ปรึกษา 2 โครงการ เฉียด 21 ลบ.
IND ทะยานต่อ 9% หลังคว้างานที่ปรึกษาซ่อมสะพาน 4 จังหวัด-ทางหลวงเลี่ยงเมืองเลยรวมกว่า 20.90 ลบ.
IND ทะยานต่อ 9% หลังคว้างานที่ปรึกษาซ่อมสะพาน 4 จังหวัด-ทางหลวงเลี่ยงเมืองเลยรวมกว่า 20.90 ลบ.
6 ม.ค. 2566

ผู้สื่อข่าวรายงานว่า วันนี้ (6 ม.ค.66) ราคาหุ้น บริษัท อินเด็กซ์ อินเตอร์เนชั่นแนล กรุ๊ป จำกัด (มหาชน) หรือ IND ณ เวลา 10:17 น. อยู่ที่ระดับ 1.76 บาท บวก 0.15 บาท หรือ 9.32% สูงสุดที่ระดับ 1.81 บาท ต่ำสุดที่ระดับ 1.64 บาท ด้วยมูลค่าการซื้อขาย 32.62 ล้านบาท

สำหรับราคาหุ้นที่ปรับขึ้นนั้นคาดมาจากบริษัทได้ลงนามสัญญาจ้างวิศวกรที่ปรึกษาสำรวจและออกแบบ และบูรณะสะพาน บนทางหลวงในพื้นที่จังหวัดนครปฐม ราชบุรี สมุทรสาคร สมุทรสงคราม (ระยะที่ 1) มูลค่าสัญญาประมาณ 15,258,200 บาท (รวมภาษีมูลค่าเพิ่ม) รวมทั้งได้ลงนามสัญญาจ้างวิศวกรที่ปรึกษาสำรวจและออกแบบทางหลวง 4 ช่องจราจร ทางเลี่ยงเมืองเลย มูลค่าสัญญาประมาณ 5,641,360 บาท (รวมภาษีมูลค่าเพิ่ม) รวมมูลค่า 2 โครงการเป็นจำนวน 20,899,560 บาท